

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: [hivatal@telki.hu](mailto:hivatal@telki.hu)

[www.telki.hu](http://www.telki.hu)

**ELŐTERJESZTÉS**

**A KÉPVISELŐ-TESTÜLET 2023. december 11.-i rendes ülésére**

**Napirend tárgya:**

**Telki Zöldmanó Óvoda Alapító Okiratának módosítása**

**A napirendet tárgyaló ülés dátuma**: **2023. 12.11.**

**A napirendet tárgyaló ülés:** **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása:**

**2. Jogszabályi hivatkozások**: Az államháztartásról szóló 2011. évi CXCV. törvény

**3. Költségkihatások:** ---

**4. Tényállás bemutatása:**

A Magyar Közlöny 100. számában kihirdetésre került a pedagógusok új életpályájáról szóló 2023. évi LII. törvény (továbbiakban: Törvény), valamint a Magyar Közlöny 123. számában a pedagógusok új életpályájáról szóló 2023. évi LII. törvény végrehajtásáról szóló 401/2023. (VIII. 30.) Korm. rendelet (továbbiakban: Korm. rendelet).

A pedagógusok új életpályájáról szóló 2023. évi LII. törvény (továbbiakban: Törvény), valamint a a pedagógusok új életpályájáról szóló 2023. évi LII. törvény végrehajtásáról szóló 401/2023. (VIII. 30.) Korm. rendelet (továbbiakban: Korm. rendelet) alapján a nevelési-oktatási intézményekben foglalkoztatott pedagógusok új foglalkoztatási jogviszonyba kerülnek, amelynek megnevezése a Törvény 1.§ 1) bekezdés szerint ***köznevelési foglalkoztatotti jogviszony***.

A nevelési-oktatási intézményekben a pedagógusok és a Korm. rendelet 24. §. (1) bekezdése értelmében a nevelő-oktató munkát közvetlenül segítő munkatársak közalkalmazotti jogviszonya a Törvény és Korm. rendelet hatályba lépésével ***2024. január 1.*** napjával alakul át köznevelési foglalkoztatotti jogviszonnyá.

A Korm. rendelet 24. § (2) bekezdése szerinti nevelő munkát közvetlenül segítő munkakörben foglalkoztatottak 2024. január 1. napjától munkaviszonyban foglalkoztathatók tovább.

A nevelési-oktatási intézményekben foglalkoztatottak jogviszonyának módosulása az intézmények alapító okirata 5.1 és 5.2. pontjának módosítását, és annak a törzskönyvi nyilvántartásban történő átvezetését is igényli.

Az alapító okirat 5.1. pontjában szükséges megjelölni, hogy a költségvetési szerv vezetőjét ki nevezi ki és menti fel (képviselő-testület), valamint ki gyakorolja felette az egyéb munkáltatói jogokat (polgármester); milyen időtartamra (legfeljebb 5 év) és milyen foglalkoztatási jogviszonyban (köznevelési foglalkoztatotti jogviszony) kerül kinevezésre; a kinevezést megelőzi pályázat kiírása; a kinevezéshez szükséges-e a kultúráért felelős miniszter egyetértése. Jogszabályra történő hivatkozás esetén a pedagógusok új életpályájáról szóló 2023. évi LII. törvényt, valamint a pedagógusok új életpályájáról szóló 2023. évi LII. törvény végrehajtásáról szóló 401/2023. (VIII. 30.) Korm. rendeletet szükséges feltüntetni.

Az alapító okirat 5.1 pontja az alábbiak szerint módosul:

5.1. A költségvetési szerv vezetőjének megbízási rendje: Az óvoda igazgatóját nyilvános pályázati eljárásban Telki község Önkormányzat Képviselő-testülete nevezi ki legfeljebb 5 évig terjedő határozott időtartamra, köznevelési foglalkoztatotti jogviszonyban, a pedagógusok új életpályájáról szóló 2023. évi LII. törvényt, valamint a pedagógusok új életpályájáról szóló 2023. évi LII. törvény végrehajtásáról szóló 401/2023. (VIII. 30.) Korm. rendelet rendelkezései alapján. Az egyéb munkáltatói jogokat: Telki község Polgármestere gyakorolja.

2. Az alapító okirat 5.2-es pontja az alábbiak szerint módosul:

**Az Alapító Okirat 5.2. pontja törlésre kerül, helyébe a következő rendelkezés lép**

* 1. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | **foglalkoztatotti jogviszony** | **jogviszonyt szabályozó jogszabály** |
| 1. | Köznevelési foglalkoztatotti jogviszony | A pedagógusok új életpályáról szóló 2023.évi LII. törvény, a pedagógusok új életpályáról szóló 2023.évi LII. törvény végrehajtásáról szóló 401/2023.(VIII.30.) Korm. rendelet |
| 2. | Közalkalmazotti jogviszony | Közalkalmazottak jogállásáról szóló 1992.évi XXXIII. törvény |
| 3. | Munkaviszony | A munka törvénykönyvéről szóló 2012.évi I. törvény |

A költségvetési szerv alapító okiratát, módosító okiratát, az alapító okirat módosításokkal egységes szerkezetbe foglalt változatát és a megszüntető okiratát annak képviselő-testületi elfogadása után az államháztartásról szóló 2011. évi CXCV. törvény (a továbbiakban: Áht.) 8/A. § (2) bekezdése szerint, a Kincstár által rendszeresített formanyomtatvány alkalmazásával a képviselő-testület 118/2019.(VIII.26.) Öh. számú határozatával elfogadta.

A Polgármesteri Hivatal elkészítette az Alapító Okirat módosítást és annak egységes szerkezetbe foglalt változatát, melynek képviselő-testületi elfogadása után lehet kezdeményezni a törzskönyvi nyilvántartáson történő ismételt átvezetést.

Telki, 2023. december 1.

Deltai Károly

polgármester

**Határozati javaslat**

**Telki község Önkormányzat**

**Képviselő-testülete**

**/2023. (XII. ) Önkormányzati határozata**

**Telki Zöldmanó Óvoda Alapító Okirat módosítása**

Telki község Képviselő-testülete a Telki Zöldmanó Óvoda alapító okiratának módosítását az 1. melléklet szerint jóváhagyja, így az egységes szerkezetű alapító okiratot a 2. melléklet szerinti formában és tartalommal elfogadja.

Felkéri a Jegyzőt, hogy a módosítást tartalmazó és az egységes szerkezetű alapító okiratot a MÁK Törzskönyvi Nyilvántartása és az intézmény részére küldje meg.

Felelős: Jegyző

Határidő: azonnal